اوکراینانین دوغوسونداکی جبهه خطینده اولان خارکوو شهری و بؤلگه‌یه روس هاوا سالدیریلاریندا ۲ نفر اؤلدو.
اؤلکه‌نین ایکینجی بؤیوک شهری خارکووا قارشی روس گوجلری طرفیندن دونن آخشام ساعاتلاریندان سحره قدر تشکیل ائدیلن هاوا سالدیریلاری نتیجه‌سینده شهرین آلت‌یاپیسی جدی زیان گؤردو.
خارکوو ساکینلرینه گؤره، روس هاوا سالدیریلاری سون گونلرده چوخ آرتدی، شهرین موختلیف سمتلرینده گئجه یاریسی گوجلو پاتلاما سسلری ائشیدیلدی.
اوکراینا دؤولت فؤوق‌العاده حاللار سرویسی باش مودورلوگو خارکوو شعبه‌سی طرفیندن وئریله‌ن یازیلی آچیقلامادا، خارکوو یاخینلیغیندا جبهه خطینده اولان چوگویئو شهرینده، دونن آخشام ساعاتلاریندا تشکیل ائدیلن روس هاوا سالدیریلاریندا ۲ مولکی وطنداشین حیاتینی ایتیردیگی، ۲ نفرین ایسه یارالاندیغی بیلدیریلدی.
